laion/Wikipedia-Exotic huggingface dataset:
ინაკსესიბლე (კუნძული)

ინაკსესიბლე (ინგლ. Inaccessible Island) – პატარა ვულკანური წარმოშობის კუნძული ატლანტის ოკეანეში. არქიპელაგ ტრისტანი-და-კუნიას შემადგენლობაში. მიეკუთვნება დიდი ბრიტანეთის ზღვისიქითა ტერიტორიას — წმინდა ელენე, ამაღლება და ტრისტანი-და-კუნია. კუნძულის ფართობია 14 კმ². კუნძული ყველა მხრიდან გარშემორტყმულია კლდეებით და მასთან მიდგომა საკმაოდ რთულია. კარგ ამინდშიც კი კუნძულზე გადასვლა საკმაოდ სარისკოა თვითმფრინავიდანაც კი. სავარაუდოდ, ასეთი მდგომარეობის გამო კუნძულზე შენარჩუნებულია უნიკალური ბუნება. კუნძულ გოფთან ერთად 1995 წელს შეიტანეს იუნესკოს მსოფლიო მემკვიდრეობის ძეგლების სიაში. კუნძულის ბუნება პრაქტიკულად ხელშეუხებელია. ნაიტინგეილის და ინაკსესიბლეს კუნძულები — მეკლდეური პინგვინის (ლათ. Eudyptes chrysocome) და ყვითელნისკარტა ალბატროსის (ლათ. Thalassarche chlororhynchos) ბინადრობის ერთ-ერთი იშვიათი ადგილია. კუნძულზე შენარჩუნებულია ფრინველი-ენდემი — «ინაკსესიბლეს კუნძულის ლაინა» ანუ «ტრისტანის ლაინა» (ლათ. Atlantisia rogersi). ეს ყველაზე პატარა არამფრინავი ფრინველია პლანეტაზე. ნაპირზე ასევე ბევრი სელაპია, ხოლო კუნძულის სიახლოვეს არსებულ წყლებში ბინადრობენ ვეშაპები. თავისი სახელწოდება კუნძულმა მიიღო 1652 წელს ნიდერლანდების გემ t’Nachtglas-ის ეკიპაჟის კუნძულზე გადასვლის უშედეგო ცდის შემდეგ. 1871 წელს კუნძულზე დასახლდნენ ძმები სტოლტენჰოფები გერმანიიდან, რომლებსაც უნდოდათ იქ დაკავებულიყვნენ სელაპების დაჭერით. მათ ვერ გაითვალისწინეს, რომ კუნძულს იშვიათად სტუმრობდნენ გემები და იძულებულები გახდნენ დაეტოვებინათ იგი მხოლოდ 1873 წელს. 1922 წელს ბოტანიკოსმა ერნესტ შეკლტონმა კუნძულზე აღმოაჩინა ფრინველი Nesospiza wilkinsi. 1938 წელს ნორვეგიელმა მეცნიერებმა აღმოაჩინეს რამდენიმე მცენარე, რომლებიც კუნძულ ინაკსესიბლეს გარდა ხარობენ ნაიტინგეილის კუნძულზე. მეორე დიდი ექსპედიცია შედგა 1962 წელს. 1976 წლიდან ნაიტინგეილის და ინაკსესიბლეს კუნძულები გამოცხადნენ ველური ბუნების ნაკრძალებად, მაგრამ ტრისტანი-და-კუნიას არქიპელაგის მოსახლეობას ნება ეძლეოდათ ენადირათ ზღვის ფრინველებზე. 1997 წლიდან კუნძულის ირგვლივ არსებული 20-კილომეტრიანი ზონა ასევე გამოცხადდა ნაკრძალად, მაგრამ საკრუიზო გემებს ნება ეძლევათ მიადგნენ კუნძულს. კუნძულზე გადასვლა შეზღუდულია. Inaccessible Island: Tristan da Cunha website History of Inaccessible Island, South Atlantic Ocean. დაარქივებულია ორიგინალიდან — 2012-06-29. ციტირების თარიღი: 2011-09-25. Tristan Times: Inaccessible Island expedition დაარქივებული 2005-09-12 საიტზე Wayback Machine. Inaccessible Island shipwrecks. დაარქივებულია ორიგინალიდან — 2012-11-29. ციტირების თარიღი: 2011-09-25. UNEP-WCMC Protected Areas Programme: Gough Island Wildlife Reserve დაარქივებული 2008-05-10 საიტზე Archive-ItCategory:Webarchive template other archives Online Encyclopedia: Tristan da Cunha დაარქივებული 2006-09-04 საიტზე Wayback Machine. University of Central Lancashire: Inaccessible Island დაარქივებული 2004-12-22 საიტზე Wayback Machine. Geology of Tristan da Cunha and Inaccessible Island
Metallic Attack: The Ultimate Tribute

Metallic Attack: The Ultimate Tribute — ამერიკული მძიმე მეტალ ჯგუფ მეტალიკისადმი მიძღვნილი ალბომი, შექმნილი სხვადასხვა შემსრულებელთა თანამშრომლობით. 2005 წელს მოუტერჰედის ქავერმა Whiplash ამ ალბომიდან მიიღო გრემი „საუკეთესო მეტალ შესრულებისათვის“. ↑ Metallica: The Ultimate Tribute Album - Various Artists. Allmusic.
ძველი ბერძნული მუსიკა

ძველი ბერძნული მუსიკა ძვ. წ. II ათასწლეულიდან იღებს სათავეს. იგი ბერძენთა ცხოვრების განუყრელი ნაწილი იყო და მას აღმზრდელობითი მნიშვნელობაც ჰქონდა. მუსიკა შედგა ნადიმის, ქორწინების, ომების, დასაფლავების, რელიგიური დღესასწაულებისა და თეატრალური წარმოდგენების დროს. ძველ საბერძნეთში უამრავი საკულტო-რელიგიური დღესასწაული იმართებოდა, რომელიც სხვადასხვა ღმერთებს ეძღვნებოდა. დღესასწაულები მლოცველთა სვლებით, საზეიმო საგუნდო გალობით ტარდებოდა. თანდათან ეს საკულტო ზეიმები დიდ საერთო-სახალხო დღესასწაულებად იქცა. ასეთები იყო – დიონისეები, პითიური, ისტიმური ზეიმები, ოლიმპიური თამაშობანი და სხვა. ისტიმური დღესასწაულები ზღვის ღმერთს პოსეიდონს ეძღვნებოდა და კორინთოს მახლობლად, პოსეიდონის ტაძარში იმართებოდა. პითიური ზემები კი ქალაქ დელფოს აპოლონის მიერ ურჩხულზე გამარჯვების აღსანიშნავად ეწყობოდა. ძველი ბერძნული მითოლოგია, პოეზია და ლიტერატურა, სახვითი ხელოვნების ნიმუშები მოწმობენ, რომ ძველ საბერძნეთში მუსიკალური ხელოვნება მაღალი დონის იყო, თავად მუსიკის ნიმუშები ჩვენამდე მცირე რაოდენობითაა მოღწეული. მუსიკის ჩასაწერად ბერძნები იყენებდნენ ბერძნული და ფინიკიური ანბანის ასოებს. აღმოჩენილი და, ნაწილობრივ, გაშიფრულია ძველი ბერძნული მუსიკის რამდენიმე ფრაგმენტი. მათგან აღსანიშნავია მუსიკა ევრიპიდეს ტრაგედიიდან „ორესტე“, სამგლოვიარო და ლირიკური სიმღერები, აპოლონის სადიდებელი ჰიმნები... დღემდე მოაღწია ფლეიტასა და არფაზე შემსრულებელთა ქანდაკებებმა, ლარნაკებმა, რომლებზეც გამოსახულია ლირასა და ავლოსზე დაკვრის სცენები. ამის გარდა ცნობები ძველი ბერძნული მუსიკის შესახებ გვხვდება ჰომეროსის ცნობილ პოემებში. მის „ილიადასა“ და „ოდისეაში“ აღწერილია შრომის სცენები, რელიგიური ცერემონიალები და ა.შ. ძველ საბერძნეთში გავრცელებული იყო ერთხმიანობა, როგორც სოლო, ასევე საგუნდო შესრულება. ბერძნულ სიმიან ლირასთან, რომლის თანხლებითაც სრულდებოდა მელოდიები ტეტრაქორდის ფარგლებში. ტეტრაქორდებს აგებდნენ სხვადასხვა ბგერებიდან და სხვადასხვა კილოებს ქმნიდნენ. ცნობილია – დორიული, ფრიგიული, ლიდიური და სხვა კილოები. საბერძნეთში მთავარი საკრავები ლირა და კითარა იყო. ძველი ბერძნული ლირა მარტივი აგებულებისაა – ხის ფიგურულ ჩარჩოზე ჰორიზონტალურად გადაჭიმულია 4 სიმი. კითარა ლირას ჰგავს, მაგრამ აღემატება ზომითა და სიმების რაოდენობით. Thomas J. Mathiesen. Apollo’s Lyre. Greek Music and Music Theory in Antiquity and the Middle Ages. Lincoln & London, 1999.
იღბლიანი ჯენტლმენები

„იღბლიანი ჯენტლმენები“ (რუს. Джентльмены удачи) — საბჭოთა ერთსერიიანი, მხატვრული კომედიური ფილმი, რომელიც გადაიღო რეჟისორმა ალექსანდრე სერიმ 1971 წელს. 1972 წელს იგი 65 მილიონმა მაყურებელმა ნახა და ფილმში არსებული ფრაზები საბჭოთა ხალხის მეტყველებაში მალევე გავრცელდა. ყურადღება!  ქვემოთ მოყვანილია სიუჟეტის და/ან დასასრულის დეტალები. შუა აზიაში იმალება სამი დამნაშავე. ისინი გათხრებისას არქეოლოგებს ჰპარავენ ალექსანდრე მაკედონელის მუზარადს. პროფესორი მალცევი, არქეოლოგიური ექსპედიციის ხელმძღვანელი, ამის შესახებ მოსკოვში, მილიციაში განაცხადებს. მას უჩვენებენ მათ დოსიეს. იგი განსაკუთრებით დიდ ყურადღებას მიაქცევს მათი მეთაურის, დოცენტის იერს. მოგვიანებით ავტობუსში მალცევი ამჩნევს ევგენი ტროშკინს - საბავშვო ბაღის პედაგოგსა და გამგეს. წარმოიშვება გაუგებრობა - მალცევს ჰგონია, რომ იგი დოცენტია. მას შემდეგ, რაც ყველაფერი ირკვევა, აღმოჩნდება, რომ ნამდვილი დამნაშავეები დაიჭირეს, მაგრამ მუზარადი ვერ უპოვეს - მათ იგი უბრალოდ დამალეს. მილიციის სახელით მალცევი ტროშკინს სთხოვს, დაეხმაროს საქმის ბოლომდე გახსნაში. მიუხედავად წინააღმდეგობისა, ევგენი საბოლოოდ თანხმდება. ვიკიციტატაში არის გვერდი თემაზე: იღბლიანი ჯენტლმენები იღბლიანი ჯენტლმენები კინოფილმების ინტერნეტ-მონაცემთა ბაზაში
სადავო ტერიტორიების სია

აქ წარმოდგენილია მთელ მსოფლიოში ტერიტორიული დავის მონაწილე ქვეყნების სია. მუქი მიუთითებს ერთ მოსარჩელე სრულ კონტროლზე მოცემულ ტერიტორიაზე; დახრილი, აღნიშნავს რამდენიმე ქვეყნის დავას ერთ ტერიტორიაზე. მთავარი სტატია: ტერიტორიული დავა კანადასა და ამერიკის შეერთებულ შტატებს შორის ბელგაუმი: კარნატაკას და მაჰარაშტრას შორის ( ინდოეთი) ლასარაგოდი: კარნატაკას და კერალას შორის (  ინდოეთი) სეარას და პიაუის შორის ( ბრაზილია) ლუბიკონის ტერიტორია მდინარეების პისის და ატბასაკასს ჩრიდილოეთით ( კანადა). სამხრეთ ლაბრადორის ნაპირი: კვებეკი და ნიუფაუნდლენდი და ლაბრადორი ( კანადა). (ეს იყო ადრე საერთაშორისო სადავო ტერიტორია კანადასა (რომელიც მოიცავს კვებეკს) და ნიუფაუნდლენდს (იმ დროს ცალკე ქვეყანა) შორის. კანადამ მიიღო ამ ტერიტორიაზე საზღვრი, თუმცა კვებეკის ტერიტორია ამ მიწას მაინც არ თმობს. ) დიდი ტერიტორია იუკატანის ნახევარკუნძულზე. დავა მიმდინარეობს მექსიკის შტატებს კემპჩეს და კინტანა-როოს შორის ( მექსიკა). ჩრდილოეთი კოსოვო: თეორიულად მართავს გაეროს ადმინისტრაცია, თუმცა ამ ტერიტორიას დე-ფაქტოდ  სერბეთი აკონტროლებს. ერთი მილი ტერიტორია 35 პარალელის გასწვრივ: ჯორჯია და ტენესი ( აშშ). მთავარი სტატია: არაღიარებული ქვეყნების სია. ქვეყნების სია დამოუკიდებელი ტერიტორიების სია ქვეყნების ადმინისტრაციული დაყოფის სია ტერიტორიული პრეტენზიები არქტიკაში ↑ 1.0 1.1 1.2 1.3 1.4 1.5 1.6 1.7 Field Listing - Disputes - international დაარქივებული 2011-05-14 საიტზე Wayback Machine. , CIA World Factbook ↑ 2.0 2.1 African Affairs - Sign In Page ↑ 3.0 3.1 Zapatero stirs anger of Morocco - International Herald Tribune. დაარქივებულია ორიგინალიდან — 2006-02-03. ციტირების თარიღი: 2006-02-03. ↑ Why are Egypt and Sudan in dispute over the Hala'ib Triangle?(Quizzical)(Brief Article) | Geographical | Find Articles at BNET.com. დაარქივებულია ორიგინალიდან — 2008-01-13. ციტირების თარიღი: 2010-05-19. ↑ Comunicados y notas de prensa de la OID. დაარქივებულია ორიგინალიდან — 2007-09-27. ციტირების თარიღი: 2010-05-19. ↑ The Court finds that Kasikili/Sedudu Island forms part of the territory of Botswana | Market Wire | Find Articles at BNET.com. დაარქივებულია ორიგინალიდან — 2012-07-10. ციტირების თარიღი: 2012-07-10. ↑ Compte rendu du déplacement d'une délégation du groupe interparlementaire France-Afrique centrale au Gabon, en Guinée équatoriale et à Sao Tomé-et-Principe, parliamentary report of the French Senate, 2003. ↑ იაპონია არ ცნობს ამ ტერიტორიაზე ჩრდილოეთ კორეის რაიმე უფლებას. ↑ http://news.bbc.co.uk/2/hi/business/8584665.stm ↑ "Lawmakers Say Part Of Tenn. Belongs To Ga. დაარქივებული 2009-08-29 საიტზე Wayback Machine. ", WSMV-TV, February 11, 2008 ↑ Shaila Dewan, Georgia Claims a Sliver of the Tennessee River, The New York Times, February 22, 2008 ↑ Additional Articles of the Constitution of the Republic of China, Article 9, Section 2 ↑ Constitution of the People's Republic of China, Preamble
საჰარის არაბთა დემოკრატიული რესპუბლიკა

საჰარის არაბთა დემოკრატიული რესპუბლიკა (სადრ) (არაბ. الجمهورية العربية الصحراوية الديمقراطية) — არაღიარებული სახელმწიფო, რომელიც ვერ აკონტროლებს სახელმწიფოს სრულ ტერიტორიას. საჰარის არაბთა რესპუბლიკა პრეტენზიას აცხადებს ესპანეთის ყოფილი კოლონიის დასავლეთ საჰარის სრულ ტერიტორიაზე. ჩრდილოეთით მას ესაზღვრება მაროკო, ჩრდილო-აღმოსავლეთით - ალჟირი, აღმოსავლეთით და სამხრეთით - მავრიტანია; დასავლეთით არის ატლანტის ოკეანე. ისტორიული სახელწოდება: ვადი-საჰარა (Rio de Oro) და სეგიემ-ელ-ჰამრა. ყოფილი სახელია ესპანური საჰარა. მთავარი სტატია: დასავლეთ საჰარის ისტორია. 1975 წლამდე ეს ტერიტორია ესპნაეთის კოლონიად ითვლებოდა. 1975 წლის 6 ნოემბერს მაროკოს მეფის ჰასან II და მაროკოს ხელისუფლების მიერ, განხორციელდა სტრატეგიული მასობრივი აქცია „მწვანე მარტი“. 350 000 შეუიარაღებელი მაროკოელი, მათ შორის ქალები და ბავშვებიც გადავიდა ამ ტერიტორიაზე. მოულოდლელად აქ არანაირი წინააღმდეგობა გაწეული არ იქნა, მაროკოელებმა დაიკავეს დასავლეთ საჰარის ტერიტორია, მათ შორის აგრეთვე შევიდა სამხრეთი ტერიტორია რომელსაც მავრიტანია აკონტოლებდა. 1976 წელს მავრიტანიამ უარი განაცხადა ამ ტერიტორიაზე. მთლიანად დასავლეთი საჰარა მაროკოს გავლენის ქვეშ მოექცა. ამავე წელს ეს ტერიტორია ალჟირის მიერ აღიარებული იქნა როგორც დამოუკიდებელ ქვეყანა, ახალ სახელმწიფოს ეწოდა საჰარის არაბთა დემოკრატიული რესპუბლიკა (სადრ). სადრ როგორც დამოუკიდებელი სახელმწიფო აღიარებულია 45 ქვეყნის მიერ, ძირითადად ეს ქვეყნები აფრიკის და ლათინური ამერიკის სახელმწიფოებია. 1984 წლიდან ეს რესპუბლიკა აფრიკის კავშირის წევრია. 1975 წლიდან დღემდე ქვეყნის პრეზიდენტია მუჰამედ აბდელაზიზი. საჰარის არაბთა დემოკრატიული რესპუბლიკა გაეროს მიერ როგორც დამოუკიდებელ ქვეყნად ნაცნობი არ არის. ამ ტერიტორიის საბოლოო სტატუსის ჯერ კიდევ გაურკვეველია. მაროკოს გამოსავლად ამ ტერიტორიისთვის ავტონომიის მინიჭება მიაჩნია.
ბარბარ ავაზაკყოფილი

ბარბარ ავაზაკყოფილი – მართლმადიდებელი ეკლესიის წმინდანი, მისი ხსენების დღე არის ძველი სტილით 6 მაისი, ახალი სტილით - 19 მაისი. წმინდა მოწამე ბარბარ ავაზაკყოფილი საბერძნეთში ცხოვრობდა და მრავალი წელი ავაზაკობდა. სახიერმა უფალმა, რომელსაც არ უნდა ცოდვილის სიკვდილი, სინანულით აავსო მისი სული. ერთხელ, როცა ბარბარი გამოქვაბულში იჯდა და ნაძარცვს ათვალიერებდა, ღვთის მადლმა შეძრა მისი გული. ის დაფიქრდა გარდაუვალ სიკვდილზე და საშინელ სამსჯავროზე. ბარბარს მოაგონდა ყველა ბოროტება, მის მიერ ქმნილი და სინანულში ჩავარდა. „უფალს სათნო ეყო მის გვერდით ჯვრაცმული ავაზაკის ლოცვა, მეც დამიცავს თავისი გამოუთქმელი მოწყალების გამო“. მან მთელი საგანძური გამოქვაბულში დატოვა და უახლოეს ეკლესიაში წავიდა, მღვდელს მოუთხრო ყველაფერი და შეევედრა, მიეღო მისგან აღსარება. მღვდელმა ბარბარს თავის სახლში მისცა ბინა. მღვდლის სახლში ავაზაკყოფილი საღორეში დასახლდა, საქონლის საჭმელს ჭამდა და ცხოველზე უარესად მიაჩნდა თავი. მღვდლისგან ცოდვათა შენდობის შემდეგ წმინდა ბარბარი ტყეში წავიდა და 12 წელი გაატარა გამუდმებულ ლოცვასა და ტირილში. ბოლოს, წმინდანმა ზეციდან ნიშანი მიიღო, რომ მისი ცოდვები აღხოცილ იქნა უფლისაგან. ერთხელ იმ ადგილებში ვაჭრებმა გაიარეს. მათ შენიშნეს, ხშირ ბალახში რაღაც შეიძრა, იფიქრეს, რომ ნადირი იყო და ისარი ესროლეს. ახლოს რომ მივიდნენ, შეძრწუნდნენ. წინ მომაკვდავი ადამიანი იწვა. წმინდანი ვაჭრებს შეევედრა, არ ედარდათ, მხოლოდ მღვდლისთვის შეეტყობინებინათ ეს ამბავი. მღვდელმა, რომელმაც მიიღო წმინდა ბარბარის აღსარება, და მისცა მას წმინდა ზიარება, ამჯერად ვერ მიუსწრო სულთმობრძავს. ის კრძალვით მიეახლა წმინდანის ღვთაებრივი შუქით განათებულ ცხედარს. დაასაფლავა იქვე, სადაც გარდაიცვალა. შემდგომ წმინდა მოწამის კუბოდან წმინდა მაკურნებელმა მირონმა იწყო დენა. წმინდა ბარბარის ნაწილები განისვენებენ კელიის მონასტერში თესალიაში, ქალაქ ლარისის მახლობლად. „წმიდანთა ცხოვრება“, ტომი II, თბილისი, 2001 წ.
ბეჭდების მბრძანებელი (მრავალმნიშვნელოვანი)

ბეჭდების მბრძანებელი არის ჯ. რ. რ. ტოლკინის ეპიკური ფენტეზის ჟანრის რომანი. მისი სახელწოდება აღნიშნავს საურონს, მთავარ უარყოფით პერსონაჟს. ბეჭდების მბრძანებელი აგრეთვე შეიძლება ნიშნავდეს: ბეჭდების მბრძანებელი (1978 წლის ფილმი), რეჟისორ რალფ ბაკშის 1978 წლის ანიმაციური ფილმი მეფის დაბრუნება (1980 წლის ფილმი), რენკინის/ბასის 1980 წლის ანიმაციური ფილმი ბეჭდების მბრძანებელი (ფილმების სერია), პიტერ ჯექსონის კინოტრილოგია (2001-2003) ბეჭდების მბრძანებელი: ბეჭდის საძმო (2001) ბეჭდების მბრძანებელი: ორი ციხე-კოშკი (2002) ბეჭდების მბრძანებელი: მეფის დაბრუნება (2003) ბეჭდების მბრძანებელი (1955), BBC-ს რადიოდადგმა ბეჭდების მბრძანებელი (1979), აშშ რადიოდადგმა ბეჭდების მბრძანებელი (1981), BBC-ს 1981 წლის რადიოდადგმა ბეჭდების მბრძანებელი (1992), 1992 წლის გერმანული რადიოდადგმა ბეჭდების მბრძანებელი (მიუზიკლი) ბეჭდების მბრძანებელი (საუნდტრეკი), რალფ ბაკშის 1978 წლის ანიმაციური ფილმის საუნდტრეკი ბეჭდების მბრძანებელი (ფილმების სერიის მუსიკა), კომპოზიტორი - ჰოვარდ შორი Symphony No. 1 "The Lord of the Rings", 1988 წელს დაწერილი ხუთნაწილიანი სიმფონია, კომპოზიტორი — იუჰან დე მეიჯი Music Inspired by Lord of the Rings (ბო ჰანსონის ალბომი) Music Inspired by The Lord of the Rings (Mostly Autumn-ის ალბომი) „Lord of the Rings“, ჯგუფ Blind Guardian-ის სიმღერა ალბომიდან Tales from the Twilight World Lord of the Rings (სამაგიდო თამაში) The Lord of the Rings: The Battle for Middle-earth და გაგრძელება Electronic Arts The Lord of the Rings: The Card Game The Lord of the Rings: Conquest The Lord of the Rings Online The Lord of the Rings Roleplaying Game The Lord of the Rings Strategy Battle Game The Lord of the Rings Trading Card Game The Lord of the Rings: War in the North Lego The Lord of the Rings
კონსტანტინოპოლის მეორე საეკლესიო კრება

კონსტანტინოპოლის მეორე საეკლესიო კრება (მართლმადიდებლებისთვის — მეხუთე მსოფლიო საეკლესიო კრება) — მსოფლიო საეკლესიო კრება, ჩატარდა 553 წელს კონსტანტინოპოლში, იმპერატორ იუსტინიანე I-ის ინიციატივით. მართლმადიდებელი ეკლესია კრების ხსენების დღეს აღნიშნავს 7 აგვისტოს (ძველი სტილით 25 ივლისს). მეხუთე მსოფლიო კრება გაიმართა 553 წელს, იუსტინიანე I-ის ზეობისას კონსტანტინოპოლში. მისი მიზანი იყო სამი უკვე გარდაცვლილი ეპისკოპოსის: თეოდორე მოფსუესტელის, თეოდორიტე კვირელისა და იბა ედესელის საკითხის განხილვა, რომლებიც ჯერ კიდევ მესამე მსოფლიო კრების დროს თავიანთ თხზულებებში ნესტორიანულ შეხედულებებს გამოთქვამდნენ. ქალკედონის კრებას, რომელმაც დაგმო მონოფიზიტები, ეს მღვდელმთავრები არ განუსჯია, რის გამოც ევტიქის მიმდევრები კრების მონაწილეებს ნესტორიანელობაში დებდნენ ბრალს. ერეტიკოსებისთვის მართლმადიდებელთა გმობის საბაბი რომ გაექარწყლებინა, წმიდა იუსტინიანემ გამოსცა ბრძანება, რომლის სამ თავშიც ცალ-ცალკე იყო გაკიცხული სამივე ზემოხსენებული მამა; მაგრამ, რადგან ამ ბრძანებამ ეკლესიის წარმომადგენელთა შორის საყოველთაო აღიარება ვერ ჰპოვა (განსაკუთრებით დასავლეთში, და კერძოდ, აფრიკაში), წარმოიქმნა დავა „სამი თავის“ შესახებ. სწორედ ამან გამოიწვია მეხუთე მსოფლიო კრების მოწვევის აუცილებლობა. კრებას 165 ეპისკოპოსი ესწრებოდა. კონსტანტინოპოლში მყოფმა პაპმა ვიგილიუსმა უარი განაცხადა მასში მონაწილეობაზე, თუმცა სამჯერ იქნა მოწვეული შეკრებილი მღვდელმთავრებისა და თავად იმპერატორის სახელით გაგზავნილი ოფიციალური დეპუტაციის მიერ. კრებას თავმჯდომარეობდა წმიდა კონსტანტინოპოლელი პატრიარქი ევტიქი. იმპერატორის ედიქტის თანახმად „სამი თავის“ საკითხი საგულდაგულოდ იქნა განხილული 553 წლის 4 მაისიდან 2 ივნისამდე გამართულ რვა სხდომაზე. საბოლოოდ თეოდორე მოფსუეტელი და მისი სწავლება ანათემას გადაეცა; შეაჩვენეს თეოდორიტე კვირელისა და იბა ედესელის რამდენიმე თხზულებაც, თავად ეს მამები კი, როგორც სინანულით განწმენდილები, შეწყალებულ იქნენ. პაპი ვიგილიუსი, როგორც ერეტიკოსთა თანამდგომი, ეკლესიიდან განკვეთეს, მაგრამ კრების შემდგომ იგი შეუერთდა მამათა საერთო აზრს და ხელი მოაწერა კრების დადგენილებას. კრების მამებმა განიხილეს და შეაჩვენეს III საუკუნის ცნობილი საეკლესიო მოღვაწის, ხუცეს ორიგენეს რელიგიური სწავლება. დაიგმო მათი მიმდევრებიც, რომლებიც საყოველთაო მკვდრეთით აღდგომას უარყოფდნენ. წმიდანთა ცხოვრება, ტომი III, თბილისი, 2001 წ. „საქართველოს ეკლესიის კალენდარი 1976 წლის“, გვ. 107-108 Herrin, Judith (1989). The Formation of Christendom, revised, illustrated paperback edition. London: Princeton University Press and Fontana.  მეხუთე მსოფლიო კრების ხსენება (553) – orthodoxy.ge Second Council of Constantinople in the Nicene and Post-Nicene Fathers Second Council of Constantinople
კონსტანტინოპოლის მესამე საეკლესიო კრება

კონსტანტინოპოლის მესამე საეკლესიო კრება (მართლმადიდებლებისთვის — მეექვსე მსოფლიო საეკლესიო კრება) — მსოფლიო საეკლესიო კრება, გაიხსნა 680 წელს და დაიხურა 681 წლის 17 თებერვალს კონსტანტინოპოლში, იმპერატორ კონსტანტინე IV პოგონატის ინიციატივით. კრებას ესწრებოდა 243 ეპისკოპოსი, თუმცა გარკვეულ ეტაპზე ეს რიცხვი იცვლებოდა. კრება შეიკრიბა მონოფელიტების სწავლების წინააღმდეგ, რომლებიც მონოფიზიტების შემდეგ გაჩნდნენ და სახელმწიფოში რელიგიურ განხეთქილებას ჰქმნიდნენ. ისინი ამტკიცებდნენ, რომ იესო ქრისტეში იყო ერთი, ღვთაებრივი ნებისყოფაო. არც მეხუთესა და არც მეექვსე კრებებს საეკლესიო კანონები არ გამოუციათ. სამაგიეროდ მეექვსე მსოფლიო კრების სხდომები განახლდა 692 წელს, კეისარ აუგუსტინიანე II-ის მოწვევით, რომელზედაც გამოცემულ იქმნა 102 კანონი და ამით შეივსო მეხუთე და მეექვსე კრებების ხარვეზი საეკლესიო სამართლის საკითხში. აღნიშნულ კანონებს უწოდებენ ტრულის (სვეტების) კრების კანონებსაც. „საქართველოს საეკლესიო კალენდარი 1976 წლის“, გვ. 108 Catholic Encyclopedia: Third Council of Constantinople Third Council of Constantinople
Metallic Assault: A Tribute to Metallica

Metallic Assault: A Tribute to Metallica — ამერიკული მძიმე მეტალ ჯგუფ მეტალიკისადმი მიძღვნილი ალბომი, შექმნილი სხვადასხვა შემსრულებელთა თანამშრომლობით, რაც იმას ნიშნავს რომ სიმღერებს მღერიან არა კონკრეტული ჯგუფები, არამედ მუსიკოსების ნაკრები რამდენიმე ჯგუფიდან. ალბომში შესულია ბევრი ცნობილი მეტალ მუსიკოსის შესრულება. დისკი გამოიცა 2001 წლის 13 თებერვალს. ↑ http://www.allmusic.com/album/metallic-assault-a-tribute-to-metallica-mw0000116094
დედამიწის ქერქი

დედამიწის ქერქი — დედამიწის მყარი გარსი, რომელიც ვრცელდება მოხოროვიჩიჩის ზედაპირის ზევით და აგებულია ქანებისა და მინერალებისაგან. მინერალი ერთგვაროვანი თვისებების მქონე წარმონაქმნია. მინერალები წარმოიქმნება, როგორც დედამიწის სიღრმეში, ასევე მის ზედაპირთან ახლოს. დედამიწაზე ცნობილია 3000 ათასამდე სახეობის მინერალი. აქედან 70 ფართოდაა გავრცელებული. წარმოშობის მიხედვით მინერალებს 3 ჯგუფად ყოფდნენ: მაგმურ, დანალექ და მეტამორფულ ქანებად. დედამიწის ქერქის ამგებ ქანებს შორის 60% მაგმურია. დედამიწის სიღრმეში წარმოიქმნება მაღალი ტემპერატურის მქონე თხევადი მაგმა. მაგმური ქანებია: გრანიტი, ბაზალტი, ანდეზიტი, ვულკანური ტუფი. დანალექი ქანები არსებობს ხმელეთზეც და ზღვებსა და ოკეანეების ფსკერზე. ანსხვავებენ ნგრევით, ორგანულ და ქიმიური წარმოშობის დანალექ ქანებს. მდინარეების მიერ გადატანილი ნაშალი მასალის ფსკერზე დაგროვებისა და გამკვრივების შემდეგ წარმოიქმნება. ორგანული დანალექი ქანები ცხოველების და მცენარეული დალექვის შედეგად წარმოიქმნება. ასეთებია: ცარცი, კირქვა, ტორფი და ნახშირი. ქიმიური წარმოშობის დანალექი ქანია ქვანახშირი. კონტინენტური ქერქი ოკეანური ქერქი USGS ქერქის სისქის რუკა დაარქივებული 2006-09-14 საიტზე Wayback Machine.
მატერჰორნი

მატერჰორნი (გერმ. Matte „მდელო“ და Horn „ქედი“) — მწვერვალი ალპებში, შვეიცარიისა და იტალიის საზღვარზე. გამორჩეულია გიგანტური პირამიდის ფორმის მქონე მწვერვალით. სიმაღლე 4478 მ. მატერჰორნი პირველად ინგლისელებმა დაიპყრეს 1885 წელს. ↑ Swiss Alps — mountains in Switzerland: Names. ციტირების თარიღი: 2010-05-10.
ატომიუმი

ატომიუმი — ბრიუსელის ერთ-ერთი სიმბოლო. 120 მეტრი სიმაღლის ნაგებობა 1958 წელს მსოფლიო გამოფენისთვის (სახელწოდებით „ექსპო 58“) აღიმართა. ეს არის რკინის კრისტალის 165-მილიარდჯერ გაზრდილი ალუმინისგან დამზადებული მოდელი, რომელიც ბელგიელმა ინჟინერმა ანდრე ვატერკეინმა დააპროექტა და შემდეგ მნიშვნელოვან როლს თამაშობდა და თამაშობს ბრიუსელის ინფრასტრუქტურის განვითარებაში. თავიდან ძალიან უცნაური იყო, როდესაც მისი მშენებლობის დროს გადაწყვიტეს რომ ბურთები ყოფილიყო არა ფოლადის, არამედ ალუმინის რაც იმ დროისთვის მომავლის სამშენებლო მასალად ითვლებოდა. ზუსტად არ არის ცნობილი თუ რატომ მიიღეს ეს გადაწყვეტილება, მაგრამ ერთ-ერთი მიზეზი კი ნამდვილად იყო ის, რომ ალუმინი უფრო გამოსადეგი იყო კოროზიის წინააღმდეგ ვიდრე ფოლადი. თავიდან ჩაფიქრებული იყო რომ ნაგებობა ბრიუსელში იდგებოდა არაუმეტეს 6 თვისა, მაგრამ მსოფლიო გამოფენის დასრულებისთანავე გადაწყდა, რომ ის თავისი სილამაზის და ცნობადობის წყალობით დარჩენილიყო ქალაქის ერთ-ერთ მთავარ ლენდმარკად. 2004 დან 2006 წლამდე ატომიუმის შენობაზე ტარდებოდა განახლებითი სამუშაოები და ამ ხნის განმავლობაში ის იყო მნახველისათვის დროებით დახურული. ამ დროს შენობის გარკვეული ნაწილი რომელიც ალუმინით იყო ნაშენები შეიცვალა სპეციალური მასალით, ანტიკოროზიული ფოლადით. რენოვაცია დაჯდა 26 მილიონი ევრო. 2005 წლის 21 დეკემბერს კი დაიტესტა ატომიუმის გარე განათება, რადგანაც მისი ნათურები ძალიან მალე ფუჭდებოდნენ მთავრობამ მიიღო გადაწყვეტილება, რომ ბურთების მერიდიანებზე გადაკრულიყო ახალი უჟანგავი ფოლადის ფირფიტები, რაშიც უკვე ჩაშენებული იქნებოდა თანამედროვე და ძლიერი ლედ-ნათურები. 2006 წლის 14 თებერვალს კი იმ დროს პრინცმა ფილიპმა (ის ახლა უკვე ბელგიის მეფეა) საზეიმოდ გახსნა განახლებული ატომიუმი, რომელიც არის მუზეუმი და შენობის შიგნით განთავსებულია საგამოფენო დარბაზები და სავაჭრო ცენტრები, რომლებიც ესკალატორებით და ლიფტებით უკავშირდებიან ერთმანეთს. შენობის მწვერვალიდან იშლება ბრიუსელის ხედი. თუკი ატომიუმს განვიხილავთ არა როგორც კრისტალის, არამედ მოდელს ატომისა, რომელსაც ცხრა ნუკლონი აქვს (რაც სახელწოდებიდან გამომდინარე ბუნებრივად შეიძლება მოგვეჩვენოს), ეს ატომი იქნება ბერილიუმის ატომი, რომელსაც ქიმიური ელემენტების პერიოდულ სისტემაში აქვს სიმბოლო Be, რაც შეესაბამება ბელგიის კოდს. შეგიძლიათ იხილოთ მედიაფაილები თემაზე „ატომიუმი“ ვიკისაწყობში. ოფიციალური საიტი ატომიუმის ვებკამერა დაარქივებული 2011-07-24 საიტზე Wayback Machine. ატომიუმი ↑ Official website